nb vi da de en en de de da da da da da da id en de nb en da da da da da en en en en fr en en en en de en en en en en en fr en en en da pl en sv en en en da nb da da da da da en sv en en sv nb da de en fr da da en da da en fi da da da de nl da en
H1: Klø til de unge kapitalister fra CBS - Hafnia Floorball Club
Kirk - 1. december 2016
Trods en famlende og lettere kaotisk indledende første periode fik Hafnia rigtig godt styr på spillet, og det hele endte i ren målbonanza!
Hafnia startede kampen lige så usikkert, som man sluttede i Rungsted. Det medførte, at opgøret fra start var en åben slagudveksling med konstante chancer i begge ender. Hjemmeholdet havde lidt uventet topscorer “Bølle”, der ellers var forventet ude indtil det nye år, tilbage på holdet, og han skulle kun bruge 25 sekunder til – lidt heldigt – at bringe sit hold foran. Herefter blev der lystigt scoret i begge ender, og at perioden endte 4-3 til Hafnia, fortæller kun delvist historien om to hold, som begge havde 12-15 store scoringsmuligheder. Det bemærkes, at det lykkedes “Bølle” at runde 100 point for Hafnia i den indledende periode. At udføre den bedrift på kun 34 kampe er intet mindre end imponerende!
Også fra 2. periodes start var det angribernes kamp, men Hafnia fik langsomt bedre greb om tingene, ligesom Meyer på kassen reelt storspillede i denne periode, hvor han tog ALT, CBS kom med. Det gav Hafnia-spillerne mere ro, og det blev udnyttet til at afgøre kampen indenfor et interval på få sekunder. Amagerkanerne præsterede således at score 3 gange på kun 18 sekunder!!! Måske det var det første af disse mål, der knækkede CBS, idet der var tale om en ren perle, som det svenske landshold nok skulle bruge anslået 57 forsøg på at rekonstruere til træning. Bolden blev flyttet fra egen banehalvdel med 3 førstegangsafleveringer, indtil den hidtil målløse kaptajn Jensen kunne afslutte med en flot “first timer”. Den målgivende aflevering blev serveret millimeter præcist af Jeppe. Endnu et nul blev slettet kun 6 sekunder efter, da Petzke åbnede sin målkonto. Herefter skiftede Hafnia kæde, og 1. kæden skulle bruge hele 12 sekunder på at fuldende bedriften, der næsten må være en ny rekord for Hafnia. Herefter faldt målene med jævne mellemrum i takt med, CBS mistede den gejst, de i så udpræget grad lever af. Periodecifrene blev 7-0, og kampen var dermed afgjort inden de sidste 20 minutter.
3. periode mindede meget om den foregående, og Hafnia scorede nærmest efter behag. Mostrup fik scoret sit første mål (oven i købet i undertal) for Hafnia, siden han blev hentet på en fri transfer i PI-København. En anden, der fik mulighed for at score sit første mål, var Kirk, som holdet udpegede til at tage det betydningsløse straffe ved stillingen 14-4. For anden kamp i træk blev det dog til et misbrugt straffe fra Kirks stav, og da Hafnia kun 1½ minut efter fik straffe på ny, havde den ellers velspillende veteran fået nok og overdrog ansvaret til topscoreren, der usvigelig sikkert viste, hvordan den slags skal gøres. Det hele sluttede på passende vis med en pragtscoring, da Hvims sendte et missil af en førstegangsafslutning helt op i nærmeste hjørne fra en halvskarp vinkel.
Måske lidt overraskende pegede trænerteamet på Meyer som “Man of te Match”. Rigtig mange var således i målhopla, men det var den gamle mands redninger i navnlig 2. periode, der blev udslagsgivende for, at der faldt ro på tropperne, og at sejren blev så overbevisende, som tilfældet var.
Hafnia FC – CBS Sport 17-4 (4-3, 7-0, 6-1)
1. 00:25 1-0 Rasmus Enevoldsen (Thomas Hvims)
1. 01:22 1-1 Mads Voldum (Casper Vesterskov)
1. 03:26 2-1 Rasmus Enevoldsen (Lars Neubert)
1. 03:38 2-2 Jesper Malle (Casper Vesterskov)
1. 10:45 3-2 Jeppe V. Trier (Peter Steen Jensen)
1. 18:32 4-2 Philippe Nielsen (Rasmus Enevoldsen)
1. 18:52 4-3 Michael Kastoryano (Casper Vesterskov)
2. 06:09 5-3 Peter Steen Jensen (Jeppe V. Trier)
2. 06:15 6-3 Niklas Petzke (Jeppe V. Trier)
2. 06:27 7-3 Thomas Hvims (Lars Neubert)
2. 07:39 8-3 Rasmus Enevoldsen (Thomas Hvims)
2. 09:16 9-3 Rasmus Enevoldsen (Thomas Hvims)
2. 16:46 10-3 Jeppe V. Trier (Kristian Kirk)
2. 19:52 11-3 Niklas Petzke (Jeppe V. Trier)
3. 03:08 11-4 Michael Kastoryano (Casper Vesterskov)
3. 06:38 U2 Philippe Nielsen, Hafnia
3. 07:49 12-4 Christian Mostrup (Jeppe V. Trier) SH
3. 11:05 13-4 Rasmus Enevoldsen (Michael Werdelin)
3. 14:09 14-4 Niklas Petzke (Peter Steen Jensen)
3. 17:43 Misbrugt straffeslag, Hafnia (Kristian Kirk)
3. 17:43 U2 Jesper Malle, CBS
3. 18:30 15-4 Michael Werdelin (Rasmus Enevoldsen) PP
3. 19:14 16-4 Rasmus Enevoldsen (straffeslag)
3. 19:39 17-4 Thomas Hvims (Rasmus Enevoldsen)
OPDATERET STATISTIK: Sæsonen 2016/17
Stilling, 1. div. øst
Første træning er tirsdag d. 9. august i Sundby Hallen – Hal 3.
Vi glæder os til at se jer.
Træningstider for sæsonen 22/23:
16.30-18.00: U11 & Øvrig Ungdom
Sæsonafslutning torsdag d. 9. juni
Forpersonens første år – et kig mod næste sæson
Træningstider frem mod sommerferien
Dame 1 (102) Dame 2 (54) Herre 1 (243) Herre 2 (40) Herre 3 (17) Klubben (103) Ungdom (12)
@2022 Hafnia Floorball Club